Baba verdrink in emmer waterFoto: SAPD, Facebook Die Wes-Kaapse polisie doen ŉ geregtelike doodsondersoek nadat ŉ baba Donderdag naby Wildernis verdrink het. Robert van Helsdingen, die Nasionale Seereddingsinstituut (NSRI) se Wildernis-bevelvoerder, het gesê bemanningslede is omstreeks 11:30 na ŉ informele nedersetting naby die Gwaing-riviermond ontbied. “Paramedici, brandweerbeamptes en lede van die SAPD was reeds daar en die baba is dood verklaar. Die baba het glo per ongeluk in ŉ emmer water verdrink,” het Van Helsdingen gesê. “Die baba se liggaam is deur die polisie se forensiese patologiedienste weggeneem en beraders van die polisie het familielede bygestaan,” het hy gesê. “NSRI betuig ons innige medelye met die familie.”